Halikarnassos - Wikipedia, déi fräi Enzyklopedie

# Halikarnassos

### Vu Wikipedia, der fräier Enzyklopedie.

Iwwerreschter vum Mausoleum, engem vun de Siwe Weltwonner.

Halikarnassos war eng antik griichesch Stad an entsprëcht dem heitege Bodrum/Tierkei.

Berühmt ass Halikarnassos duerch de Mausoleum, eent vun de Siwe Weltwonner. De bekannteste Jong vun der Stad war sécherlech den Herodot, de "Papp vun der Geschicht".

Zënter 480 v. Chr. huet d'Artemisia I., Duechter vum Lygdamis, iwwert Halikarnassos regéiert. Zu hirem Räich hunn och d'Inselen Kos an Nisyros gezielt. Wärend de Perserkricher huet si sech un der Säit vum Xerxes mat fënnef Schëffer géint d'Griichen engagéiert, an him ënner anerem och ofgeroden, sech op eng Schluecht bäi Salamis anzeloossen.

Méi doriwwer am Artikel Perserkricher an den Artikelen [[{{{2}}}]] an [[{{{3}}}]]an den Artikelen [[{{{4}}}]], [[{{{5}}}]] an [[{{{6}}}]]an den Artikelen [[{{{7}}}]], [[{{{8}}}]], [[{{{9}}}]] an [[{{{10}}}]].

Am 5. Joerhonnert v. Chr. war Halikarnassos Member vum Attesche Séibond.

386 v. Chr. ass d'Stad nees ënner de perseschen Regime gefall. De Satrap Maussollos vu Karien huet Halikarnassos zur Haaptstad vu sengem Räich erhuewen an se zu enger Festung ausgebaut. No sengem Doud huet seng Fra a Schwëster Artemisia II. d'Herrschaft iwwer Karien a Rhodos iwwerholl. Si huet déi gréisste Kënschtler aus ganz Griicheland komme gelooss fir um Graw vum Maussollos ze schaffen, dem Mausoleum. Zu dëse Kënschtler zielen ënnert anerem Leit wéi de Leochares, den Timotheos, de Skopas oder de Bryaxis.

334 v. Chr. gouf d'Stad vum Alexander dem Grousse belagert an zerstéiert.

Vun ongeféier 280 bis 200 v. Chr. war Halikarnassos ënnert ptolemäescher Herrschaft.

Duerch d'Expansioun vun de Seleukiden an d'Ënnerwerfung vun de griichesche Stied a Klengasien koum Roum mat an d'Spill. Am Krich géint den Antiochos III. huet Halikarnassos un der Säit vun de Réimer gekämpft a sou seng Onofhängegkeet geséchert.

Zënter 129 v. Chr. huet Halikarnassos zu der réimescher Provenz Asia gehéiert.

Ze bemierken bleift nach, dass de Bëschof Nicolas Adames de 27. März 1863 zum Titulärbëschof vun Halikarnassos ernannt gouf.

| Hellenopedia – All d'Artikelen op der Wikipedia zum antike Griicheland.

Vun "http://lb.wikipedia.org../../../h/a/l/Halikarnassos.html"

Kategorie: Algriichesch Stied

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Català
- Deutsch
- English
- Español
- Français
- עברית
- Italiano
- ‪Norsk (bokmål)‬
- Polski
- Português
- Русский
- Suomi
- Svenska
- Türkçe